লিনাক্স-লিব্রে
লিনাক্স-লিব্রে (ইংরেজি: Linux-libre)একটি অপারেটিং সিস্টেম কার্নেল এবং একটি গ্নু প্যাকেজ। গ্নু প্রজেক্ট চেষ্টা করে যেকোন মালিকানাধীন বা সোর্সকোড সংযুক্ত নেই এমন সফ্টওয়্যার ব্লব মুক্ত করার সাথে সাথে লিনাক্স-লিব্রেকে তার আপস্ট্রীম ডেভেলপমেন্ট লিনাক্স কার্নেলের সাথে হালনাগাদ রাখতে। সোর্সকোড সংযুক্ত নেই এমন সফ্টওয়্যারকে বাইনারী ব্লব (ইংরেজি: blob) বলে এবং এসব বাইনারি ব্লব মুলত ব্যবহৃত হয় লিনাক্স কার্নেলের মালিকানাধীন ফার্মওয়্যার ইমেজ এর ক্ষেত্রে। যদিও সাধারণত এসব বাইনারি ব্লব পুনঃবণ্টনযোগ্য কিন্তু তা সাধারণ ব্যবহারকারীকে এটার গুণগত মান পরখ, ত্রুটি পরীক্ষণ এবং সংশোধন, উন্নয়ন, পরিবর্তন বা পরিবর্ধন এর স্বাধীনতা প্রদান করে না।